ΚΑΝΟΝΙΣΜΟΣ (ΕΟΚ) αριθ. 487/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 περί καθορισμού των γενικών κανόνων που αφορούν τα στοιχεία που προορίζονται να εξασφαλίσουν, στον τομέα των σιτηρών και του ρυζιού, την προστασία της βιομηχανίας μεταποίησης και περί καθορισμού των στοιχείων αυτών για την Ισπανία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, την πρόταση της Επιτροπής, Εκτιμώντας: ότι, σύμφωνα με το άρθρο 78 της πράξης προσχώρησης, το ποσό του στοιχείου που προορίζεται να εξασφαλίσει την προστασία της μεταποιητικής βιομηχανίας στην Ισπανία για τα προϊόντα που υπάγονται στον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 3768/75, πρέπει να καθορίζεται με το διαχωρισμό του στοιχείου ή των στοιχείων που αποσκοπούσαν στην εξασφάλιση της προστασίας της βιομηχανίας αυτής, εντός της προστασίας που εφαρμόζεται την 1η Ιανουαρίου 1985 από το Βασίλειο της Ισπανίας για τις εισαγωγές που προέρχονται από τρίτες χώρες- ότι οι εισαγωγές, στην Ισπανία, μεταποιημένων προϊόντων υπόκειντο σε ένα, ελεγχόμενο από το κράτος, καθεστώς ποσοτικών περιορισμών κατά την εισαγωγή, ανάλογα με τις ανάγκες- ότι η προστασία που παρέχει ένα καθεστώς ποσοτικών περιορισμών σύμφωνα με τις ανάγκες θα πρέπει να θεωρείται ως υπερβαίνουσα τα όρια της κοινοτικής προστασίας- ότι, σύμφωνα με την πράξη προσχώρησης, η προστασία δεν μπορεί να υπερβαίνει το επίπεδο του κοινοτικού στοιχείου προστασίας- ότι, για την κατάρτιση πλήρους πίνακα των στοιχείων που προορίζονται να εξασφαλίσουν την προστασία της μεταποιητικής βιομηχανίας στα πλαίσια της διευρυμένης Κοινότητας, φαίνεται σκόπιμο να συμπεριληφθούν τα στοιχεία που προορίζονται να εξασφαλίσουν την προστασία της βιομηχανίας της Κοινότητας των Δέκα και που εφαρμόζονται κατά τις εισαγωγές από την Ισπανία, μαζί με τα στοιχεία που εφαρμόζονται από την Ισπανία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που υπάγονται στους κανονισμούς (ΕΟΚ) αριθ. 2727/75 και (ΕΟΚ) αριθ. 1418/76, τα στοιχεία που προορίζονται να εξασφαλίσουν την προστασία της μεταποιητικής βιομηχανίας και που αναφέρονται στο άρθρο 78 της πράξης προσχώρησης, τα οποία στο εξής ονομάζονται "σταθερά στοιχεία", και που εισπράττονται κατά την εισαγωγή στην Κοινότητα των Δέκα από την Ισπανία και κατά την εισαγωγή στην Ισπανία από την Κοινότητα των Δέκα, καθορίζονται, ανάλογα με την περίπτωση, ή συμπεριλαμβάνονται στο παράρτημα. Κατά την εισαγωγή από τρίτες χώρες, το Βασίλειο της Ισπανίας εφαρμόζει αμέσως το στοιχείο κοινοτικής προστασίας. 2. Τα σταθερά στοιχεία που αναφέρονται στην παράγραφο 1 εφαρμόζονται μέχρι το τέλος της περιόδου εμπορίας 1985/86. 3. Όσον αφορά τις ενδοκοινοτικές συναλλαγές, η Επιτροπή καθορίζει, από την περίοδο εμπορίας 1986/87, τα σταθερά στοιχεία που αναφέρονται στην παράγραφο 1, τα οποία προσαρμόζονται σύμφωνα με το άρθρο 78 παράγραφος 3 της πράξης προσχώρησης.

Άρθρο 2

Οι λεπτομέρειες εφαρμογής του παρόντος κανονισμού θεσπίζονται, εφόσον παραστεί ανάγκη, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 και στο άρθρο 27 του κανονισμού (ΕΟΚ) αριθ. 1418/76.

Άρθρο 3

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος Γ. ΒΡΑΚΣ

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 31. 12. 1985, σ. 8. (3) ΕΕ αριθ. L 166 της 25. 6. 1976, σ. 1.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */

προϊόντα που χαρακτηρίζονται συγχρόνως: - από περιεκτικότητα σε άμυλο (που καθορίζεται σύμφωνα με την τροποποιημένη πολομετρική μέθοδο Ewers ανώτερη του 45 % (κατά βάρος) επί της ξηράς ύλης, -από περιεκτικότητα σε τέφρες (κατά βάρος) επί της ξηράς ύλης (μη συμπεριλαμβανομένων των ορυκτών υλών που ενδεχομένως έχουν προστεθεί) κατώτερη ή ίση του 1,6 % για το ρύζι, του 2,5 % για το σίτο ή τη σίκαλη, του 3 % για το κριθάρι, του 4 % για το καλαμόσιτο, του 5 % για τη βρώμη και του 2 % για τα λοιπά σιτηρά. Τα φύτρα δημητριακών ολόκληρα, πλατυσμένα, σε νιφάδες ή αλεσμένα που υπάγονται σε κάθε περίπτωση στην κλάση 11.02.

/* ΠΙΝΑΚΕΣ: δείτε Ε.Ε. */